Version 1	Dansk Scenekunst og Udviklingsplatformen	22. september 2026
Denne kontraktskabelon med tilhørende tjekliste er udarbejdet i samarbejde mellem Udviklingsplatformen og Dansk Scenekunst. 
Skabelonen er tiltænkt samarbejdsprojekter mellem teatre eller andre venues med fast scene og kompagnier/projektteatre uden egen scene om produktion og opførelse af scenekunstneriske forestillinger i et fælles kunstnerisk samarbejde.
Skabelonen skal tilpasses de konkrete forhold og kontraktparternes behov, og enhver anvendelse sker på parternes eget ansvar. Skabelonen stilles til rådighed som et generelt hjælpeværktøj, og kan ikke træde i stedet for konkret juridisk rådgivning om det konkrete samarbejde. Dansk Scenekunst og Udviklingsplatformen påtager sig intet ansvar for kontraktens anvendelse, fuldstændighed, rigtighed eller egnethed til et bestemt formål, og kan ikke holdes ansvarlig for tab, omkostninger eller øvrige følger, der måtte opstå som følge af anvendelse af skabelonen. 
Dette er version 1 af skabelonen, som løbende vil blive evalueret og justeret. Den til enhver tid opdaterede skabelon findes på Dansk Scenekunsts og Udviklingsplatformens hjemmesider.
Markeringer i [  ] og/eller kursiv er vejledende bemærkninger, og bør slettes i den konkrete kontrakt.

KONTRAKTSKABELON 1

CO-PRODUKTIONSAFTALE
(med fælles kunstnerisk ansvar)
Vedr. forestillingen [indsæt navn]
Mellem
[indsæt kompagniets/projektteatrets navn]
[indsæt kompagniets adresse og cvr. nr.]
(herefter kaldet Kompagniet/Projektteatret)
og
[indsæt teatrets/venuets navn]
[indsæt teatrets/venuets adresse og cvr. nr.]
(herefter kaldet Teatret/Venuet)
1. Formål og baggrund
Formålet med denne aftale er at fastsætte vilkårene for Parternes samarbejde om produktion af forestillingen [indsæt navn/arbejdstitel på forestillingen] (herefter kaldet Forestillingen), herunder samarbejdsform og fordeling af ansvar, opgaver, rettigheder og økonomi.
Målet med samarbejdet er [indsæt fælles formuleret målsætning og eventuel kunstnerisk og organisatorisk ambition].
[Indsæt eventuel baggrundsinformation om hver af Parterne]
[indsæt en sætning om den helt overordnede rollefordeling fx: Parterne er ligeværdige producenter på Forestillingen, som begge bidrager kunstnerisk og økonomisk til, og begge har et kunstnerisk og økonomisk ansvar for Forestillingen.]
[indsæt overordnede principper for samarbejdet, fx Parterne er enige om at samarbejdet om Forestillingen skal være baseret på ønsket om bæredygtige samarbejdsforhold, transparens og videndeling.]
[Indsæt evt. baggrundsinformation om hvorvidt der er ansøgt eller opnået støtte til produktion af forestillingen og hos hvem.]

2. Forestillingen
Der er aftalt følgende om Forestillingen: (indsæt de vigtigste data nedenfor om Forestillingen i det omfang de kendes, herunder men ikke begrænset til)
· Forestillingens navn:
· Målgruppe: 
· Forestillingens varighed:
· Antal tilskuerpladser/hvilken scene der spilles på: 
· Skal forestillingen på turné: 
· Er forestillingen baseret på bagvedliggende rettigheder: [Indsæt hvilke]
· Foreligger der et manuskript og af hvem: 
· Antal medvirkende:
Ændring af ovenstående kræver enighed mellem Parterne.

3. Personkreds
I Forestillingen medvirker følgende personer: (anfør nedenfor, hvis relevant)
	Funktion
	Navn (skriv navn eller ”til senere beslutning”)

	Dramatiker/dramaturg
	

	Instruktør/koreograf
	

	Scenograf/kostumedesign
	

	Komponist/kapelmester/
musikalsk ledelse/lyddesign
	

	Lysdesign/videodesign
	

	Udøvende kunstnere
(skuespillere, dansere, performere, musikere mv)
	

	Produktionsleder/producent
	

	Kunstnerisk(e) leder(e)
	



___	Ændringer i ovenstående personkreds kræver enighed mellem Parterne. (sæt kryds)

4. Tidsplan
Parterne har aftalt følgende tidsplan: (anfør nedenfor, hvis relevant og tilføj øvrige relevante milepæle)
	Opgave
	Dato/deadline

	Forventningsafstemningsmøde ml. Parterne
	

	Frist for afklaring af fundraising
	

	Rammemøde/workshop for kunstnerisk team
	

	Aflevering af synopsis/1. udkast
	

	Aflevering af endeligt manuskript
	

	Skitseaflevering
	

	Modelaflevering
	

	Færdiggørelse af teknisk rider
	

	Prøvestart
	

	Premiere
	

	Spilleperiode
	

	Spilleperiode 2 /Turneperiode/Genopsætning
	

	Evaluering af samarbejdet
	


Hvis relevant: Forestillingen forventes opført [xx] gange.
Hvis relevant: Forestillingen opføres [indsæt spillested/spillesteder/på turné]
Ændring af ovenstående datoer, perioder og steder kræver enighed mellem Parterne.
[Indsæt navn/Part] udarbejder en detaljeret produktionsplan, som løbende opdateres på produktionsmøderne.

5. Opgavefordeling og parternes forpligtelser
Teatret/Venuet udfører følgende opgaver/stiller følgende ressourcer til rådighed:
[indsæt og specificer, med inspiration fra listen nedenfor]
Projektteatret/Kompagniet udfører og har ansvaret for følgende opgaver:
[indsæt og specificer, med inspiration fra listen nedenfor]
	· Dialog med manuskriptforfatter/komponist/instruktør/scenograf mv
· Ansættelse og personaleledelse af samt personaleansvaret for:
· Skabende kunstnere
· Udøvende kunstere
· Teknisk personale
· Håndværkerpersonale
· Øvrige 
· Bygning af scenografi; specificer
· Stiller prøvefaciliteter til rådighed; specificer
· Prøve faciliteter består af:
· Get-in: [dato, tidspunkt]
· Get-out: [dato, tidspunkt]
· Stiller scenerum til rådighed; specificer
· Stiller teknisk udstyr til rådighed; specificer hvilket udstyr
· Stiller tekniske medarbejdere til rådighed; specificer navne og kontaktinfo
· Syning af kostumer og vedligehold 
· Produktionsledelse, specificer navn og kontaktinfo
· Budgetopfølgning
· Markedsføring, specificer plakater, pressemeddelelse, pressefotos, anmeldere, trailere
· Billetsalg og Tereba-administration
· Forhuspersonale og publikumsfaciliteter, specificer antal, periode, tidsrum
· Administration, specificer indgåelse af kontrakter, ansættelse af medarbejdere, udbetaling af løn, betaling af regninger, udarbejdelse af regnskab, afregning af rettigheder, afrapportering overfor tilskudsgivere/fonde
· Hvis turné: Turnésalgskontrakter, turnéplanlægning, turnébil mv



Se eventuel værdisætning af in-kind-ressourcer i budgettet, jf. Bilag 1.
Følgende beslutninger relateret til ovenstående opgaver kræver enighed at ændre:
· [Specificer]
[Indsæt Part] har ansvaret for at cleare eventuelle bagvedliggende rettigheder og indgå nødvendige aftaler herom. Rettighedsbetaling kan fremgå af budgettet, jf. Bilag 1.

5a. Administration (indsæt, hvis Teatret/Venuet skal varetage administrationsopgaver vedr. ansættelseskontrakter og lønudbetaling, øvrige kontrakter og fakturabetaling og administration af støttemidler på vegne af Kompagniet/Projektteatret, når denne selv har kontraktansvaret, personaleansvaret mv.)
Projektteatret/Kompagniet har opnået økonomisk støtte til Forestillingen og Teatret/Venuet leverer administrativ bistand til Projektteatret/Kompagniet på vegne af dette. 
Teatret/Venuet bistår med følgende: (sæt krydser)
___ 	Modtagelse af støttemidler på vegne af Kompagniet/Projektteatret
___ 	Bistand til udarbejdelse af ansættelseskontrakter, som indgås og underskrives af Kompagniet/Projektteatret.
___ 	Varetagelse af den praktiske lønudbetaling og indbetaling af feriepenge og pension på vegne af Kompagniet/Projektteatret.
___ 	Bistand til udarbejdelse af øvrige kontrakter og betaling af fakturaer på vegne af Kompagniet/Projektteatret
___	Bistand til udarbejdelse af afrapportering til støttegivere 
___ 	[indsæt øvrige administrative støtteopgaver]


6. Kunstneriske beslutninger
[Beskriv hvordan det kunstneriske samarbejde mellem Parterne skal fungere konkret]
Følgende kunstneriske beslutninger kræver enighed mellem Parterne: 
[indsæt, fx: det endelige manuskript, casting, scenografien, forestillingens længde, målgruppe eller lignende]
I følgende situationer har [indsæt Part] den endelige afgørelse: [indsæt fx final cut, Forestillingens længde, udsættelse af premieren]
Herudover gælder kontraktens bestemmelser om, hvad der kræver enighed.

7. Samarbejde og kommunikation
Som kontaktperson og kontraktansvarlig for Teatret/Venuet er udpeget [indsæt navn, telefon og mail-adresse].
Som kontaktperson og kontraktansvarlig for Projektteatret/Kompagniet er udpeget [indsæt navn, telefon og mailadresse].
Produktionen og samarbejdet koordineres af de to kontaktpersoner. Kontaktpersonerne mødes [indsæt kadence]
Der afholdes produktionsmøder, hvor begge parter deltager [indsæt kadence].
Kontaktpersonerne drøfter og koordinerer alle forhold af væsentlig betydning for realiseringen af Forestillingen og for samarbejdet, og behandler alle de emner, som kræver enighed i henhold til denne kontrakt. Kontaktpersonerne har ansvaret for, at de nødvendige beslutninger tages, inddrager relevante personer fra egen organisation i eventuelle væsentlige beslutninger og sikrer det fornødne mandat.
I forbindelse med afslutningen af samarbejdet (fx efter premieren eller efter endt opførelsesperiode) afholdes et evalueringsmøde mellem Parterne. Her evalueres samarbejdet, kommunikationen, opfyldelsen af samarbejdets målsætning og grundlæggende principper (i pkt. 1) samt den fælles organisatoriske læring.

8. Markedsføring
[indsæt Part] står for udarbejdelse af presse- og markedsføringsmateriale. 
Presse- og markedsføringsmateriale skal være klar senest [indsæt dato]. 
Vælg mellem følgende: (sæt kryds)
____ Begge Parter skal godkende presse- og markedsføringsmaterialet.
____ [indsæt Part] skal have presse- og markedsføringsmaterialet til gennemsyn og kommentering.
Parterne har aftalt følgende kreditering vedr. deres samarbejde: ”[indsæt]”
Det skal fremgå af al PR-materiale og omtale af forestillingen, i forbindelse med både de i pkt. 4 anførte spilleperioder og ved eventuelle fremtidige opførelser, jf. pkt. 10, at Forestillingen er en co-produktion mellem Parterne, og hvilke tilskudsgivere/fonde, der støtter.
Dette gælder også ved senere premiering af Forestillingen og opførelser på festivaler og lignende.

9. Premierearrangement og fribilletter
Parterne er enige om at der afholdes et premierearrangement. [Indsæt Part] planlægger og afvikler premierearrangementet og afholder udgifterne hertil. Forplejning vil bestå af [indsæt].
Hver Part har ret til [xx] fribilletter.

10. Rettigheder
Parterne er enige om, at da begge Parter har bidraget kunstnerisk og økonomisk til den samlede færdige Forestilling som co-producenter, og begge har et kunstnerisk og økonomisk ansvar for Forestillingen har begge Parter en legitim interesse i Forestillingens videre liv.
Vælg mellem følgende: (sæt evt. flere krydser)
___	Parterne er enige om, at Projektteatret/Kompagniet frit kan genopsætte og videreudnytte den samlede færdige Forestilling, udover de i pkt. 4 anførte spilleperioder, med respekt for og efter aftale med de skabende kunstnere på Forestillingen. Projektteatret/Kompagniet er endvidere berettiget til at videreudvikle på Forestillingen og skal i givet fald indgå aftale med Teatret/Venuet om, hvorvidt denne fortsat ønsker kreditering som co-producent.
___	Parterne er enige om, at begge Parter har retten til hver for sig at genopsætte Forestillingen udover de i pkt. 4 anførte spilleperioder med respekt for og efter aftale med de skabende kunstnere på Forestillingen. Parterne er dog forpligtet til at koordinere spilleperioder og geografisk afgrænsning med hinanden.
___	Teatret/Venuet har ret til at genopsætte Forestillingen efter udløbet af denne kontrakt. Dette sker i givet fald på følgende vilkår: [Indsæt evt. betaling til Projektteatret/Venuet, genopsætningsperiode, geografisk afgrænsning og øvrige vilkår.]
___	Parterne er enige om, at genopsætning af Forestillingen udover de i pkt. 4 anførte spilleperioder kun kan ske efter særskilt skriftlig aftale mellem Parterne og med respekt for og efter aftale med de skabende kunstnere på Forestillingen. Aftale om genopsætning sker i givet fald på følgende vilkår: [Indsæt evt. betaling til den anden Part, genopsætningsperiode, geografisk afgrænsning og øvrige vilkår.]
___ 	Parterne er enige om, at opsætning hos andre producenter/arrangører eller anden videreudnyttelse af den samlede færdige Forestilling ikke kan ske uden skriftlig aftale mellem Parterne. Hver Part er berettiget til at søge at afsætte den samlede færdige forestilling til videre udnyttelse med fuld respekt for de til Forestillingen knyttede ophavsrettigheder og med sikring af vederlag til den anden Part efter nærmere aftale.
	[indsæt evt. konkret aftale her, fx: Parterne har aftalt, at hvis Forestillingen afsættes til 3. part skal der sikres et vederlag til de to Parter fastsat som et fast beløb eller en procent af 3. parts indtægter, som fordeles med x% til Teatret/Venuet og x% til Kompagniet/Projektteatret.]

11. Priser og hæder
I tilfælde af, at Forestillingen modtager priser eller hædersbevisninger til produktionen eller dens producenter, modtages sådanne priser af Parterne i fællesskab. Eventuelle økonomiske præmier til producenter deles som udgangspunkt 50/50, medmindre andet følger af prisens vilkår. 
Priser nomineringer og hædersbevisninger, der gives til enkelte kunstnere, tilfalder den pågældende kunstner.

12. Finansiering og økonomi
Parterne har udarbejdet et budget, som Bilag 1 til denne kontrakt. Af budgettet fremgår hvilken økonomisk støtte der er ansøgt eller opnået. Det fremgår af budgettet, hvilke omkostninger den enkelte Part afholder, hvilke indtægter den enkelte Part oppebærer samt evt. værdisætning af in-kind-bidrag.
Det samlede budget og de enkelte poster kan ikke overskrides med mere end [indsæt procent, fx 5]% uden at begge Parter er enige herom.
Parterne fordeler omkostninger imellem sig således: (sæt kryds)
___	Det fremgår af budgettet, hvilke omkostninger den enkelte part afholder
___	Uanset hvem der betaler de enkelte udgifter, deler Parterne de samlede udgifter i forholdet xx% til Teatret og xx% til Kompagniet/Projektteatret
Vælg løsning vedr. økonomisk risiko: (sæt kryds)
___ 	Teatret/Venuet har den økonomiske risiko for produktionen, herunder risikoen for svigtende billetsalg, og oppebærer ligeledes salgs-/billetindtægterne.
___ 	Parterne deler den økonomiske risiko for produktionen, herunder risikoen for svigtende billetsalg, og deler salgs-/billetindtægterne i forholdet xx:xx.
___	Hver Part bærer sine omkostninger og oppebærer sine indtægter i henhold til budgettet i Bilag 1, og bærer alene risiko for egen del af budgettet.
Hvis der er ansøgt eller opnået økonomisk støtte: (Dette skal dog altid være i overensstemmelse med vilkårene i bevillingen.)
Den opnåede økonomiske støtte anvendes til at dække Forestillingens udgifter. Såfremt støtten tildeles og administreres af Kompagniet/Projektteatret, anvendes denne til først at dække de udgifter, som afholdes af Kompagniet/Projektteatret, og herefter til at dække udgifter afholdt af Teatret/Venuet. Det kan aftales, at støttebeløbet helt eller delvist overføres til Teatret/Venuet.
Hvis der er søgt, men endnu ikke opnået økonomisk støtte: 
Hvis der ikke opnås den forventede økonomiske støtte til produktion af Forestillingen, jf. budgettet i Bilag 1, skal Parterne drøfte konsekvenserne heraf hurtigst muligt. Parterne skal afklare, om projektet kan tilpasses indenfor den reducerede støtte. Parterne skal være enige herom. 
Der kan herefter vælges en af følgende modeller (sæt kryds):
___ 	Parterne aftaler at dække et eventuelt underskud i forholdet xx% til Teatret/Venuet og [xx]% til Kompagniet/Projektteatret.
___ 	Den Part, som har den økonomiske risiko for underskud på produktionen, er forpligtet til at dække et underskud på op til xx kr/xx% af budgettet.
___ 	Det er en forudsætning/betingelse for denne aftale, at der opnås den ansøgte støtte. Såfremt støtte ikke opnås, og Parterne ikke kan nå til enighed om reduktion af budgettet eller dækning af underskud, bortfalder denne aftale, og ingen part kan gøre noget krav gældende mod hinanden. Alle aftaler som indgås med 3. part forud for afklaring af endeligt tilsagn om ansøgt støtte skal være betingede af at støtte opnås.
Hvis en Part ønsker det, udarbejdes udbetalingsplan/likviditetsbudget, som Bilag 2 til denne kontrakt.

13. Forsikring
Vælg mellem følgende: (sæt kryds)
___ 	Produktionen er omfattet af Teatrets/Venuets forsikringer, (specificer)
___ 	Begge parter har tegnet lovpligtig arbejdsskade- og erhvervsforsikring, der dækker alle personer ansat af den pågældende Part.
___	Der tegnes forsikring for produktionen. [indsæt Part] sørger for dette. Det indgår i budgettet.

14. Væsentlige uforudsete omstændigheder og Force Majeure
Hvis der opstår uforudsete omstændigheder, herunder uforskyldt sygdom, som medfører aflysning af en eller flere opførelser af Forestillingen, har Parterne pligt til at samarbejde om at finde løsninger, herunder at afsøge mulighederne for at finde nye spilletidspunkter. Hvis dette ikke er muligt, kan ingen af Parterne gør krav gældende imod hinanden i den forbindelse og hver Part bærer sine omkostninger.
Hvis der opstår væsentlige, uoverstigelige og uforudsete omstændigheder, herunder men ikke begrænset til væsentlige uforudsete forsinkelser, uforskyldt sygdom, manglende væsentlige leverancer fra tredjepart, som indebærer at produktionen og opførelsen af Forestillingen ikke kan realiseres indenfor den aftalte ramme i henhold til denne Co-produktionsaftale, er Parterne forpligtet til at samarbejde om en afvikling af samarbejdet og de kontraktlige forpligtelser, som Parterne har indgået som led i denne Co-produktionsaftale. Ingen Part kan gøre krav gældende overfor den anden Part, og hver Part bærer sine omkostninger.
Parterne forpligter sig til at være i konstruktiv dialog om, hvordan en eventuel udbetalt økonomisk støtte i videst muligt omfang sikrer en forholdsmæssig dækning af Parternes omkostninger indenfor de aftalte principper i pkt. 12. Det samme gælder i tilfælde af krav om tilbagebetaling af en eventuel udbetalt økonomisk støtte.
Tilsvarende gælder i tilfælde af force majeure, herunder strejke, lockout, krig, brand, pandemier, naturkatastrofer og lignende indgribende årsager, som gør det umuligt at realisere Forestillingen.

15. Konfliktløsning og tvister
Hvis der opstår uenigheder mellem Parterne, herunder kunstneriske eller økonomiske uenigheder eller uenigheder om fortolkning af denne Co-produktionsaftale, forpligter Parterne sig til at gøre en seriøs og grundig indsats for at nå til enighed gennem forhandling og/eller mægling, således af Forestillingen kan realiseres. 
Man kan vælge:
Kontaktpersonerne skal sørge for at forhandlings-/mæglingsmøde mellem de kompetente personer hos hver Part sker indenfor 7 dage fra en af Parterne har gjort uenigheden gældende. Hvis Parterne ikke kan løse dele eller hele uenigheden, skal der foretages en yderligere forhandlingsrunde indenfor 14 dage efter at Parten har gjort uenigheden gældende. Hvis Parterne ikke kan nå til enighed, skal uenigheden søges løst i samråd med en uafhængig mediator. Hvis Parterne ikke kan blive enige om udpegning af en mediator, udpeges denne af [Indsæt: fx Mediationsinstituttet]. Parterne er, imens konfliktløsningsprocessen pågår, forpligtet til at arbejde loyalt for fortsættelse af samarbejdet og opfyldelse af deres forpligtelser i henhold til denne aftale 

16. Misligholdelse
I tilfælde af væsentlig misligholdelse fra den ene Parts side, (som ikke kan afhjælpes eller løses gennem konfliktløsning, jf. pkt. 15) er den ikke-misligholdende Part berettiget til at ophæve denne Co-produktionsaftale. Den misligholdende Part vil være erstatningsansvarlig efter dansk rets almindelige regler. 

17. Øvrige vilkår
Dette er en kontrakt mellem to uafhængige parter. Der er ikke tale om et ansættelsesforhold.
Kontrakten løber frem til afslutningen af spilleperioden. Ændringer til kontrakten skal ske skriftligt, som tillæg til denne kontrakt.
Begge Parter har pligt til at omtale hinanden loyalt og respektfuldt, også efter kontraktens ophør.


Dato:		Sted:

For Teatret/Venuet:			For Projektteatret/Kompagniet:

___________________________________ 		___________________________________ 
Navn:				Navn:





BILAG 1
til co-produktionsaftale
BUDGET FOR CO-PRODUKTIONEN
(udbygges efter behov)
	
	
	Afholdes/oppebæres af Kompagniet/
Projektteatret, inkl. værdisætning af in-kind-bidrag
	Afholdes/oppebæres af Teatret/Venuet, inkl. værdisætning af in-kind-bidrag

	Udgifter
	Lønudgifter skabende kunstnere
	
	

	
	Lønudgifter udøvende kunstnere
	
	

	
	Lønudgifter tekniske personale
	
	

	
	Lønudgifter til håndværkere
	
	

	
	Materialer/kostumer
	
	

	
	Udstyr
	
	

	
	Lokaler
	
	

	
	Markedsføring
	
	

	
	Forhus/barpersonale
	
	

	
	Premierearrangement
	
	

	
	Turnéudgifter
	
	

	
	Royalties 
	
	

	
	KODA/Gramex
	
	

	
	Forsikringer
	
	

	
	I alt 
	
	

	Indtægter
	
	
	

	
	Fondsbevillinger
	
	

	
	Billetindtægter
	
	

	
	Billetformidlingstilskud
	
	

	
	Turnéindtægter
	
	

	
	I alt 
	
	

	I alt 

